Péndidikan formal Ardini yaiku SD (lulus 1973) ing Kacangan, SMP (lulus 1976) ing Ngunut, lan SMEA (lulus 1979) ing Tulungagung, Jawa Wétan. Dhéwéké wiwiti nulis sastra jawa pas ijék sekolah ing SMP, dhéwéké nulis cerkak "Diary Biru" kang mlebu ing majalah "Jaya Baya". Wiwit taun 1995, dhéwéké dadi pangripta sastra jawa nganti tekan saiki. Ardini nulis pirang_pirang werna sastra, wiwit cerkak, guritan, lan nganti cerbung. Cerbung sing dhéwéké gawé kaping sepisan yaiku "Iséh Ana Dina Esuk" kang mlebu ing majalah "Djaka Lodang" (1988). Dhéwéké seneng nganggo jeneng samaran yaiku Eva Rahmawati.